CELEX: 32016R1619
Language: da
Date: 2016-09-08 00:00:00
Title: Kommissionens gennemførelsesforordning (EU) 2016/1619 af 8. september 2016 om ændring af gennemførelsesforordning (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af skummetmælkspulver

9.9.2016   
            
            
               DA
            
            
               Den Europæiske Unions Tidende
            
            
               L 242/28
            
         KOMMISSIONENS GENNEMFØRELSESFORORDNING (EU) 2016/1619
   af 8. september 2016
   om ændring af gennemførelsesforordning (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af skummetmælkspulver
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, artikel 20, litra c), f), l), m) og n), og artikel 223, stk. 3, litra c),
   under henvisning til Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (2), særlig artikel 4,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (3), særlig artikel 62, stk. 2, litra b), og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) nr. 948/2014 (4) åbnedes for privat oplagring af skummetmælkspulver som følge af den særligt vanskelige markedssituation, som navnlig skyldes Ruslands forbud mod import af mejeriprodukter fra EU.
            
         
               (2)
            
            
               Denne private oplagringsordning er blevet forlænget ved Kommissionens gennemførelsesforordning (EU) nr. 1337/2014 (5), (EU) 2015/303 (6), (EU) 2015/1548 (7) og (EU) 2016/224 (8). Det betyder, at ansøgninger om støtte kan indgives frem til den 30. september 2016.
            
         
               (3)
            
            
               Den 29. juni 2016 forlængede Rusland forbuddet mod import af landbrugsprodukter og fødevarer med oprindelse i EU indtil udgangen af 2017.
            
         
               (4)
            
            
               Produktionen af skummetmælk i EU øgedes med 18 % i perioden fra januar til april 2016 som et resultat af en øget mælkeproduktion, mens eksporten faldt med 8 % i samme periode. Ca. 40-50 % af EU's samlede produktion af skummetmælk eksporteres normalt.
            
         
               (5)
            
            
               EU-priserne for skummetmælkspulver er derfor fortsat under pres.
            
         
               (6)
            
            
               I betragtning af den nuværende markedssituation er det hensigtsmæssigt at sikre uafbrudt adgang til ordningen for støtte til privat oplagring af skummetmælkspulver og at forlænge den, indtil interventionsperioden for 2017 starter den 1. marts 2017.
            
         
               (7)
            
            
               For at undgå, at muligheden for at indgive ansøgninger under ordningen afbrydes, bør denne forordning træde i kraft dagen efter offentliggørelsen.
            
         
               (8)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I artikel 5 i gennemførelsesforordning (EU) nr. 948/2014 ændres »30. september 2016« til »28. februar 2017«.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT L 346 af 20.12.2013, s. 12.
   
      (3)  EUT L 347 af 20.12.2013, s. 549.
   
      (4)  Kommissionens gennemførelsesforordning (EU) nr. 948/2014 af 4. september 2014 om åbning for privat oplagring af skummetmælkspulver og forudfastsættelse af støttebeløbet (EUT L 265 af 5.9.2014, s. 18).
   
      (5)  Kommissionens gennemførelsesforordning (EU) nr. 1337/2014 af 16. december 2014 om ændring af gennemførelsesforordning (EU) nr. 947/2014 og (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af smør og skummetmælkspulver (EUT L 360 af 17.12.2014, s. 15).
   
      (6)  Kommissionens gennemførelsesforordning (EU) 2015/303 af 25. februar 2015 om ændring af gennemførelsesforordning (EU) nr. 947/2014 og (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af smør og skummetmælkspulver (EUT L 55 af 26.2.2015, s. 4).
   
      (7)  Kommissionens gennemførelsesforordning (EU) 2015/1548 af 17. september 2015 om ændring af gennemførelsesforordning (EU) nr. 947/2014 og (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af smør og skummetmælkspulver (EUT L 242 af 18.9.2015, s. 26).
   
      (8)  Kommissionens gennemførelsesforordning (EU) 2016/224 af 17. februar 2016 om ændring af gennemførelsesforordning (EU) nr. 947/2014 og (EU) nr. 948/2014 for så vidt angår sidste frist for indgivelse af ansøgninger om støtte til privat oplagring af smør og skummetmælkspulver (EUT L 41 af 18.2.2016, s. 8).